נארוטו

נארוטו (ביפנית: ナルト; ברומאג'י: Naruto) היא סדרת מאנגה, שנוצרה על ידי מסאשי קישימוטו ופורסמה לראשונה ביפן. בנובמבר 2002 הגיעה לטלוויזיה. עלילת הסדרה מתרחשת בעולם בדיוני ומתמקדת בהרפתקאותיו של נארוטו אוזומאקי, נינג'ה מתבגר, שרוצה להפוך למנהיג הכפר שלו (ההוקאגה), כך שתושבי הכפר יכירו בו.

סדרת המאנגה של נארוטו פורסמה במקור ביפן בין 1999 ל-2014 במגזין היפני שונן ג'אמפ השבועי. הסדרה פורסמה לאורך השנים ב-72 כרכים. בעקבות הצלחת סדרת המאנגה הפיק אולפן האנימציה סטודיו פיירו שתי סדרות אנימה המבוססות על עלילת סדרת המאנגה. סדרת האנימה הראשונה של נארוטו שודרה במקור ביפן ברשת הטלוויזיה היפנית TV Tokyo בין השנים 2002 עד 2007 וכללה 220 פרקים, וסדרת האנימה השנייה של נארוטו, המכונה "נארוטו שיפודן" (מסעות ההוריקן), שודרה במקור ביפן בין השנים 2007 עד 2017 וכללה בסך הכל 500 פרקים. מלבד סדרות האנימה, אולפני האנימציה סטודיו פיירו הפיקו גם 11 סרטי קולנוע באורך מלא ו-12 סרטי OVA (סרטים קצרים אשר יצאו ישירות ל-DVD) של נארוטו. מוצרים נלווים נוספים בסדרה כוללים בין היתר משחקי וידאו ומשחקי קלפים, שפותחו על ידי מספר חברות שונות.

בישראל הסדרה צברה לאורך השנים מעריצים רבים, בתחילה בעיקר בעקבות הפצה לא מורשית של פרקי הסדרה באינטרנט והודות לקבוצות מתרגמים חובבים אשר הפיצו כתוביות בעברית לסדרה. לאורך השנים הופקו שתי גרסאות עם דיבוב עברי אשר שודרו בישראל - הגרסה הלא מצונזרת אשר הופקה על יד אולפני דאבי דאב ושודרה בערוץ הילדים בשעות הלילה במהלך שנת 2007, והגרסה הלא מצונזרת אשר הופקה על ידי חברת NDG Studios ומשודרת בערוץ ג'וניור בשעות הלילה משנת 2022 ואילך.

תקציר העלילה

חלק א' - נארוטו
12 שנים לפני התקופה בה מתרחשת עלילת הסדרה, מפלצת אימתנית דמוית שועל ובעלת תשעה זנבות בשם קוראמה תקפה את הכפר קונוהאה אשר בארץ האש. למרבה המזל, השליט של הכפר (ביפנית: "הוקאגה" 火影) באותה התקופה, מינאטו נמיקאזה, הצליח לעצור את ההתקפה וחתם חצי מהצ'אקרה (מעין כוח חיים) של המפלצת בתוך גופו שלו ואת החצי השני בתוך גופו של בנו שזה עתה נולד, נארוטו.

עלילת הסדרה מתמקדת בנארוטו אוזומקי אשר כעת הוא נער בן 12. למרות היותו בנו של ההוקאגה, מרבית תושבי הכפר, הן המבוגרים והן הילדים, נוהגים להתייחס אליו בחוסר כבוד או להתעלם ממנו בשל אמונתם שהוא המפלצת שכמעט והשמידה בעבר את הכפר. עקב צו של ההוקאגה השלישי האוסר לדון באירועים הקשורים למתקפה של המפלצת, נארוטו לא ידע דבר על המתקפה עד אשר 12 שנים לאחר המתקפה, הנינג'ה מיזוקי, אשר ערק בעבר מהכפר, מגלה את האמת לנארוטו. התעללות מצד תושבי הכפר מעוררת את רצונו של נארוטו להפוך להוקאגה הבא של הכפר, כדי שיוכל להוכיח את עצמו בפני חבריו לכפר ולזכות בכבודם.

הנינג'ות בכפר מחולקים לצוותים המורכבים משלושה נינג'ות בדרג נמוך (גנין) ונינג'ה בדרג בינוני (צ'ונין) או בדרג גבוה (ג'ונין) אשר אמור לחנך, להדריך ולאמן אותם. נארוטו מצטרף לצוות 7, בראשותו של הג'ונין קאקאשי האטאקה, ואשר כולל את סאסקה אוצ'יהא וסאקורה הארונו. העלילה העיקרית של הסדרה עוקבת אחר משימותיו השונות של הצוות והצמיחה וההתפתחות האישית של נארוטו ויתר חברי הצוות שלו.

לאחר משימות חשובות שונות, כולל משימה גדולה וחשובה במיוחד בארץ הגלים, קאקאשי מאפשר לצוות 7 להשתתף ב"בחינות הצ'ונין", אשר מטרתן לסנן ולבחור את הגנינים המיומנים ביותר שיתקדמו לדרג הבינוני בסולם הדרגות (צ'ונין), בכדי שהם יוכלו לקחת על עצמם משימות קשות יותר. בחלק הזה של העלילה נארוטו פוגש נינג'ה בשם ג'יראייה אשר מאמן אותו ומשמש כמחנך עבורו. במהלך הבחינות, הכפר מותקף על ידי אורוצ'ימרו, הנבל המרכזי של חלק זה בסדרה וחבר לשעבר בצוותו של ג'יראייה, אשר ערק מהכפר לפני שנים רבות ומנסה כעת להחריב את הכפר. אורוצ'ימארו מובס לבסוף על ידי ההוקאגה השלישי, אשר מקריב את חייו כדי לזמן את "אל המוות" במטרה להביס את אורוצ'ימארו.

ג'יראייה, אשר מסרב להפוך להוקאגה של הכפר מחליט לחפש יחד עם נארוטו את טסונאדה, אשר גם הייתה בעבר בצוות של אורוצ'ימארו, ואשר לדעתו צריכה להיות ההוקאגה הבא. בדרכם הם מותקפים על ידי אורוצ'ימארו ונלחמים בקרב עז, כאשר בסופו של דבר הם מביסים את אורוצ'ימארו, מחזירים את טסונאדה לכפר, והיא הופכת להוקאגה של הכפר.

בעבר אורוצ'ימארו התעניין ביכולתיו של סאסקה, אשר הוא השורד היחיד משבט הנינג'ות "אוצ'יהא" אשר נרצחו כולו בידי אחיו של סאסאקה. בשל כך אורוצ'ימארו שולח שליחים שינסו לשכנע את סאסקה לערוק ולהצטרף לכוחותיו. סאסקה, המבקש להתחזק על מנת לנקום באחיו, נענה להזמנה. בניסיון למנוע את עריקתו של סאסקה, ההוקאגה החדש שולח את נארוטו וצוותו במטרה להשיב את סאסאקה, אך הם לא מצליחים לשכנע או להכריח אותו לחזור. נארוטו לא מוותר על סאסקה - נארוטו מחליט בהמשך לצאת למסע אימונים מחוץ לתחום הכפר על מנת לקבל הכשרה מג'יראייה בכדי להכין את עצמו לאתגרים שבפתח.

חלק ב' - נארוטו שיפודן
עלילת החלק הזה של הסדרה מתחילה עם חזרתו של נארוטו לכפר לאחר שנתיים וחצי של אימונים אינטנסיביים יחד עם המדריך שלו, ג'יראייה. נארוטו הוא כעת נינג'ה מיומן ובוגר יותר והוא נחוש יותר מתמיד לחזור לצוותו ולעשות את כל מה שנחוץ על מנת להפוך בבוא היום להוקאגה. נארוטו מגלה שחבריו והכפר עומדים בפני אתגרים ואיומים חדשים - ארגון אקאטסוקי הידוע לשמצה מנסה כעת להשיג את כל השדים בעלי הזנב - אשר חתומים בנארוטו, בכמה מחבריו של נארוטו, ובמספר נינג'ות נוספות - בכדי להשתמש בהן על מנת להשיג את המטרה הסופית שלהן, השתלטות על העולם כולו. נארוטו וחבריו, כולל סאקורה, סאסקה וקאקאשי, חייבים לשלב כוחות על מנת להגן על חבריהם, על הכפר, ועל העולם כולו, מפני ארגון אקאטסוקי.

בהמשך צוות 7 ונינג'ות נוספות לוקחות חלק בקרבות עזים נגד לוחמי אקאטסוקי תוך שהם מחפשים אחר סאסקה. הלוחמים של ארגון אקאטסוקי מצליחים לחלץ שבע חיות זנב, והם מוציאים להורג את כל האנשים בהם חיות הזנב היו חתומות, מלבד גאארה.

בהמשך ארגון אקאטסוקי מצליח ללכוד שבע מהשדים בעלי הזנב, ולגרום להרס נרחב ומוות. הלוחמים של קונוהא עושים כל שבכוחם על מנת להגן על חבריהם ועל הכפר שלהם, בעוד שנארוטו חייב ללמוד לרתום את הכוח העצום של השועל בעל תשעת הזנבות שחתום בו מבלי לאבד שליטה.

בינתיים, סאסקה, אשר מונע על ידי רצונו לנקום באחיו איטאצ'י, מתעמת איתו בקרב קטלני. לאחר שסאסקה יוצא מנצח, הוא לומד את האמת המזעזעת שאיטאצ'י קיבל פקודה מצד המנהיגים של הכפר קונוהא להשמיד את השבט שלהם על מנת למנוע הפיכה, ושהוא עשה זאת רק כדי להגן על סאסקה. הידיעה מותירה את סאסקה שבור. בהתקף זעם, סאסקה מחליט להצטרף לארגון אקאטסוקי במטרה להשמיד את הכפר קונוהא כנקמה. עם זאת, הנינג'ות מקונוהא מצליחים להביס כמה מחברי ארגון אקאטסוקי, כולל את המנהיג נאגאטו, שהורג את ג'יראייה והורס את הכפר.

בחלק האחרון של הסדרה, נארוטו וחבריו נלחמים נגד המנהיג של ארגון אקאטסוקי, אדם מסתורי בשם טובי. זהותו האמיתית של טובי מתגלה כאוביטו אוצ'יהא, אשר הוא בן ברית לשעבר של קאקאשי והוא ניצול משבט אוצ'יהא. אוביטו מבקש ליצור עולם חדש תוך שימוש בכוחם של עשרת השדים בעלי הזנבות.

לאחר שהם מביסים את טובי, סאסקה משתלט על כל השדים בעלי הזנב. נארוטו מצליח להביס את סאסקה. בהמשך סאסקה מתחרט על מעשיו, וזוכה לחנינה על פשעיו מצד ההוקאגה השישי, קאקאשי. סאסקה מחליט בעקבות כך להתחיל חיים חדשים, לטייל בעולם, ולסייע לאנשים במצוקה.

לאחר המלחמה, נארוטו מוכר כגיבור אמיתי, זוכה לכבוד מצד כל תושבי הכפר ומשיג את חלומו להפוך להוקאגה. נארוטו מתחתן עם הינאטה היוגה ומסייע לגדל את הדור הבא של לוחמי הכפר.

חלק א' בורוטו 
20 שנה חלפו מאז תום הסדרה נארוטו הגשים את חלומו והפך להוקאגה המנגה של נארוטו הדור הבא עוסקת בעיקר בבנם הבכור של נארוטו והינאטה בורוטו אשר הוא הגיבור הראשי של המנגה והאנימה לסאסקה וסאקורה יש בת בשם סאראדה ששואפת להיות ההוקאגה בורוטו נארוטו הדורות הבאים מספר על בורוטו וחבריו  פותח עם בורוטו אוזומאקי המתבגר מול קוואקי מתבגר בחורבות קונוהא, הראשון מספר את סיפורו.  בנו של הוקאגה השביעי נארוטו אוזומאקי , בורוטו חש כעס על אביו שהציב את הכפר לפני משפחתו. באותו זמן, בורוטו הופך לחבר בצוות נינג'ה בראשות בן חסותו של נארוטו קונוהאמארו סארוטובי , לצד סאראדה אוצ'יהא , בתם של סאסקה וסאקורה אוצ'יהא , ומיצוקי , בנו המלאכותי של אורוצ'ימארו . סאסקה חוזר לכפר כדי להזהיר את נארוטו מפני איום מתקרב כדי להסיק את המניעים של קאגויה אוטסוצקי . בורוטו מבקש מסאסקה לאמן אותו לבחינת צ'ונין הקרובה כדי להרשים את אביו. במהלך הבחינה, מומושיקי וקינישיקי צוצוקי , הצמד שסאסקה פגש, חוטפים את נארוטו כדי שיוכלו להשתמש בקורמה, חיה בעלת זנב חתומה בתוך גופו, כדי להחיות את העץ האלוהי הגוסס מהממד ממנו הגיעו. בורוטו, סאסקה וארבעת הקאג'ים, מנהיגי כפרי נינג'ה אחרים, יצאו להציל את נארוטו. הקרב מסתיים כאשר מומושיקי, מקריב את קינישיקי כדי להגביר את כוחו שלו, מובס על ידי בורוטו ונארוטו בעזרתו של סאסקה; מומושיקי שורד מספיק זמן כדי לממש את מלוא הפוטנציאל של בורוטו תוך שהוא מזהיר אותו מפני תלאות עתידיות ונותן לו סימן מסתורי שנקרא "קארמה". לאחר שהתאושש מהקרב שלו, בורוטו מחליט להיות כמו סאסקה בעתיד, תוך שהוא מפקיד את סרדה ללכת בעקבות החלום שלה להפוך להוקאגה הבאה.

נארוטו והשני לומדים שיש קבוצה בשם " קארה " שמחפשת אנשים עם הסימנים שנקראים קארמה. הצוות של בורוטו פוגש את קאוואקי הנמלט של קארה, ילד שיש לו גם קארמה. קאוואקי הופך לחבר מאומץ במשפחת אוזומאקי כדי להגן עליו. עם זאת, כאשר מנסים להגן על קאוואקי, נארוטו וסאסקה מובסים על ידי מנהיג קארה, ג'יגן, אשר חותם את נארוטו בזמן שסאסקה בורח. צוות 7 מציל את נארוטו כשהקארמה של בורוטו גורמת לו להיות מוחזק על ידי מומושיקי. לאחר שנודע על כך, סאסקה מגלה שכל משתמשי הקארמה ישתלטו על ידי שבט Otsutsuki, כולל Jigen ובורוטו. בינתיים, מרד מתחיל להיווצר בקארה, כאשר קוג'י קאשין מאתגר את ג'יגן, בעוד שאמאדו נוסע לקונוהא כדי לבקש מקלט בתמורה למידע, וחושף את המנהיג האמיתי של קארה בתור אישיקי, המחזיק בג'יגן מאז שבגד על ידי קאגויה. כשהם הגיעו לכדור הארץ לפני אלפי שנים, והקארמה הזו מאפשרת לשבט Otsutsuki לקום לתחייה דרך הגוף של המארח. למרות שקוג'י הורג את ג'יגן, מאלץ את אישיקי להתגלגל מחדש בצורה לא מושלמת בזמן שהקארמה של קאוואקי מוסרת בתהליך, אישיקי מאלץ את קוג'י לסגת ועוזב לתקוף את קונוהא.

בקונוהא, אישיקי מנסה למצוא את קוואקי, אך נארוטו מתמודד מולו חזיתית ומתכונן להילחם. בורוטו מעביר את עצמו ואת אישיקי למימד אחר הרחק מהכפר, כשסאסקה ונארוטו עוקבים אחריו. מכיוון שבורוטו הוא הכלי של מומושיקי, ישיקי מתכנן להאכיל אותו לעשרת זנבותיו כדי לשתול עץ אלוהי. עם הכוח החדש של נארוטו, מצב הבריון, הוא הורג את אישיקי, אבל במחיר חייו של קורמה. בורוטו, המוחזק על ידי מומושיקי, דוקר ומשמיד את רינגאן של סאסקה. עם זאת, סאסקה וקאוואקי מתמודדים מול מומושיקי עד שבורוטו משחזר את גופו. לאחר שהובס, אישיקי מבקש מקוד, ששמר על עשרת הזנבות, להמשיך את רצונם של האוטסוצקי על ידי הקרבת בורוטו או קאוואקי והפך לצוצוקי בעצמו. קוד נשבע לנקום באישיקי, וממשיך לשחרר שניים מהסייבורגים החזקים ביותר שנוצרו על ידי אמאדו שהיו אמורים להיפטר, אידה ודימון. הסייבורג הנקבה אידה מסכימה לעזור לקוד להרוג את נארוטו אם הוא מצדו יחסוך את קאוואקי כדי שתהיה לה רומן נורמלי איתה, מכיוון שכוחות הפיתוי שלה מונעים ממנה לחוות אהבה ראויה פרט לאוטסוצוקי.

אמאדו נותן לקאוואקי גרסה מנשקת של הקארמה של אישיקי, שבה הוא משתמש כדי לסייע לבורוטו בלחימה בקוד. עם זאת, מומושיקי משתלט על גופתו של בורוטו, ומאלץ את קאוואקי להרוג אותו בהוראת בורוטו. עם זאת, מומושיקי מחייה את בורוטו כאוטסוצקי, במחיר גלגול נשמות משלו. גם אידה וגם דיימון מתגלים שתוכנתו מחדש על ידי אמאדו, ומפעילים את קוד, מה שמאלץ אותו לברוח. לאחר מכן, אמאדו מגלה שהכוחות של אידה ודימון הם שינג'וטסו שהושתלו מגופתו של שיבאי אוטסוצקי, אוטסוצקי שהשיג אלוהות והתעלה למישור אחר. הוא מגדיר את השינג'וטסו כיכולות אלוהיות חזקות יותר מהנינג'יטסו שיכולות לשמש רק אלים, כולל הקארמה. בינתיים, מומושיקי מופיע במוחו של בורוטו, מראה לו חזון של חבריו הנלחמים בו. קאוואקי, לאחר שהסיק שבורוטו, בהיותו אוטסוצקי מן המניין, עשוי להפוך לרוע, שולח את נארוטו והינאטה למימד אחר, ונשבע להרוג את בורוטו וכל שאר האוצוצוקים. בורוטו מתעמת עם קוואקי, ובקרב שלאחר מכן, קאוואקי חותך את עינו הימנית של בורוטו. סאסקה מגיע ומנסה לעצור את קאוואקי, אך האחרון מצליח להימלט. קאוואקי נפגשת עם אידה, שמשתמשת בדוג'וטסו הסנריגאן שלה כדי לשכתב את הזיכרון של כולם: קאוואקי ובורוטו יחליפו מקומות. רק סומירהו-סארדה חסינים, כשהאחרון מעורר את מנגקיו שארינגאן שלה. סרדה מצליחה לשכנע את סאסקה בחפותו של בורוטו, כשסאסקה נשבע להגן על בורוטו.

חלק ב': שתי מערבולת כחולות 
שלוש שנים מאוחר יותר, סרדה לא הצליחה לשכנע את הוקאגה השמיני שיקאמארו נארה בחפותו של בורוטו. קוד תוקף את הכפר עם צבא של מפלצות, אבל בורוטו מגיע כדי לעזור להדוף אותם. שיקאמארו ושאר הכפר נאלצים לדחות את ההתמודדות עם בורוטו עד שיסיימו להילחם בקוד. למרות שבורוטו מביס את קוד, קאוואקי תוקף את הראשון, ומאפשר לקוד לברוח לפני שבורוטו יוכל לקבל ממנו מידע על עשרת הזנבות.

דמויות ראשיות 
צוות 7
 אוזומאקי נארוטו – הדמות הראשית בסדרה. כאשר הוא נולד, אביו, מינאטו נמיקאזה (ההוקאגה הרביעי), חתם בו את קוראמה (הידוע גם בשמותיו: קיובי, שד השועל בעל תשעת הזנבות או בקיצור תשעת-הזנבות). תושבי הכפר, שידעו על קיום החותם, התרחקו מנארוטו - עד שאירוקה סנסיי הכיר את נארוטו ואת כוחותיו והתיידד עמו. מאז נארוטו התיידד והתחבר עם עוד אנשים. בגיל 12 הוא למד את טכניקת הראסנגאן ובגיל 16 הוא כבר הביס את פיין, מנהיג האקאטסוקי. הוא למד טכניקות סנג'וטסו עד שיכל להפעיל את מצב הסנין. בסוף, שיפודן הוא שהצליח לעצור את סאסקה מלהשתלט על העולם וכתוצאה מכך הוא וסאסקה איבדו יד (סאסקה איבד את יד שמאל ונארוטו את יד ימין). בגיל 26 נארוטו הפך להוקאגה השביעי של כפר העלה הנסתר וכמה שנים מאוחר יותר הוא התחתן עם הינאטה היוגה. נולדו להם שני ילדים: בורוטו והימאווארי. נארוטו נלחם נגד אוטסוטקי אישיקי ומאבד את קוראמה בקרב שהקנה לו את הבאירון מוד, שיחסל את תוחלת חייו של אישיקי ובתמורה יהרוג את קוראמה.
 סאסקה אוצ'יאה – אחד מבין שלושת הניצולים היחידים מהטבח בשבט האוצ'יהא. מתברר כי מאחורי הטבח עומד אחיו הבכור איטאצ'י, דבר אשר גורם לסאסקה לרצות למצוא אותו ולהרגו. הבן של פוגאקו אוצ'יהא, מפקד המשטרה, הוא בעל הציון הגבוה ביותר באקדמיית הנינג'ות. סאסקה עורר את השארינגאן כאשר חזה באיטאצ'י ליד הוריו המתים, וגם כאשר הבין שאיטאצ'י אחראי למותם. סאסקה עורר את המאנגיקיו שארינגאן כאשר הרג את אחיו הבכור איטאצ'י. במהלך הקרב נגד מאדארה סאסקה השיג בעין שמאל עין רינגאן. סאסקה איבד את עין הרינגאן בגלל בורושיקי (שילוב של בורוטו ומומושיקי), שדקר אותו עם קונאי בעין הרינגאן.ובנוסף לכך סאסקה ניסה להשתלט על העולם בשביל להפסיק את המלחמות ונארוטו עצר אותו
 סאקורה הארונו – נערה חמת-מזג המאוהבת בסאסקה. טובה בריכוז הצ'אקרה למקומות שונים בגוף. היא למדה אצל ההוקאגה החמישית, טסונאדה, במקביל לנארוטו, שלמד אצל ג'יראיה. בסוף שיפודן היא מתחתנת עם סאסקה ויולדת את סאראדה.
 קאקאשי האטאקה – הסנסיי (מורה) של נארוטו, סאקורה וססאקה. חבר לשעבר של צוות מינאטו. העין השמאלית שלו לרוב מוסתרת בגלל עין שארינגאן שיש לו. מאופיין במראית עין של נינוחות מנותקת במקצת, ואוהב לקרוא ספרים על נשים. רציני ואחראי, חברם של קורנאיי, אסומה ויאמאטו והיריב (לאימונים) של גאי. המציא את טכניקת הצ'ידורי. אביו הוא סאקומו האטאקה, אשר הוריש לקאקאשי את חרבו. כשהיה במשימה סודית עם הצוות שלו, במהלך מלחמת הנינג'ות השלישית (שזה גם היום שבו הוא הועלה לדרגת הג'ונין) איבד קאקאשי את עינו המקורית, במהלך קרב עם ג'ונינים מכפר האבן הנסתרת. במהלך תרגיל מסוים, כאשר קאקאשי, רין ואוביטו (חבריו לצוות) היו בתוך מערה כדי לחלץ את רין, המערה התמוטטה על אוביטו והחצי הימני של גופו נמחץ. לפני מותו (כביכול) הוא העניק לקאקאשי את עין השארינגאן שלו. קאקאשי הוא בדרגת אנבו, ובסוף הסדרה שיפודן הוא שהפך להוקאגה השישי.
צוות 8
 הינאטה היוגה – חברה בצוות 8 ומאוהבת בנארוטו. שייכת למשפחה הראשית של שבט ההיוגה. בתו של היאשי היוגה ואחותה הגדולה של האנאבי. בעלת עיני ביאקוגאן. הינאטה היא ילדה ביישנית, הנבוכה לגלות לנארוטו על כך שהיא מאוהבת בו, עד הקרב מול פיין, בו היא מצהירה לנארוטו על אהבתה. אבל פיין כמעט הורג אותה, מה שגורם לנארוטו לאבד שליטה ולהפוך לגרסה המלאה של הקיובי עם תשעה זנבות. בסוף הסדרה שיפודן היא מתחתנת עם נארוטו ולפני תחילת הסדרה בורוטו היא יולדת שני ילדים: בורוטו והימאווארי.
 קיבה אינוזוקה – חבר בצוות 8 יחד עם הינאטה ושינו. כמישהו משבט האינוזוקה יש לו יכולת לבצע מתקפות משותפות עם השותף שלו, בעל החיים. מפני שהוא משבט האינוזוקה, כמו לכל אחד מהשבט, גם לו יש כלב לוויה, שמו אקאמארו.
 שינו אבורמה – חבר בצוות 8 יחד עם הינאטה וקיבה. הוא משתמש בחרקים ומארח אותם בתוך גופו, מכיוון שהוא משבט האבורמה וזה הקקאי גנקאי (הג'וטסו התורשתי) שלהם.
 קורנאיי יואי - הסנסיי של צוות 8. במהלך התקופה שבין הסדרה המקורית לשיפודן היא מתחתנת עם אסומה ובשיפודן היא נכנסת להריון, אך אסומה מת לפני לידת התינוקת. באמצע שיפודן היא יולדת את בתה וקוראת לה מיראי.

צוות 10
 שיקאמארו נארה – חבר בצוות 10 יחד עם אינו וצוג'י. הוא אינטליגנטי מאוד וטוב בתכנון אסטרטגיות. נוטה להתלונן הרבה ולהגיד שדברים הם 'מטרד'. שולט בג'וטסו, הצל של שבט הנארה, אשר המשתמש בו יכול להשתלט על אדם בעזרת צללים ועוד. בעלה של טמארי, אביו של שיקאדאי, ובנו של שיקאקו, היועץ של נארוטו כהוקאגה.
 אינו יאמאנאקה – חברה בצוות 10 ביחד עם שיקאמרו וצוג'י. היא מאוהבת בסאסקה. בעבר הייתה חברה טובה של סאקורה, אך הן נהיו יריבות בעקבות אהבתן המשותפת לסאסקה. אינו שולטת בטכניקות שליטת התודעה של שבט הימאנאקה, בהן המשתמש יכול להשתלט על גוף אחר, להעביר מחשבות בין אדם לאדם ועוד. הייתה תלמידה של טסונאדה, כמו סאקורה. אשתו של סאי ואמו של אינוג'ין.
 צ'וג'י אקימיצ'י – חבר בצוות 10 ביחד עם אינו ושיקאמרו. הוא שולט בטכניקת הגדלת הגוף של שבט אקימיצ'י, בהן המשתמש יכול להגדיל את גופו לממדים עצומים ולקבל כוח חזק בנוסף להגדלה. בעל התנהגות טיפשית וחביבה אך ברגעים רציניים יכול להיות חכם מאוד. אוהב לאכול. אביה של צ'וצ'ו ובנו של צ'וזה, אשתו היא קארוי מכפר הענן.
 אסומה סארוטובי – הסנסיי של צוות 10 והבן של ההוקאגה השלישי-הירוזן, דודו של קונוהאמרו. במהלך תקופת הזמן בין נארוטו לנארוטו שיפודן, הוא מתחתן עם יוהי קוראי, הסנסיי של קבוצה 8. בשיפודן מתגלה כי יש לו ילדה ממנה. הוא מת בשיפודן (לפני שביתו נולדה) וחוזר לחיים באדו טנסיי, אך נחתם וחוזר לשינה הנצחית שלו באופן סופי.
צוות גאי
 רוק לי – רוק לי הוא חבר בצוות גאי ביחד עם נג'י וטנטן. רוק לי הוא נינג'ה מיוחד, היות שהוא לא יכול להשתמש בנינג'טסו, בניגוד לנינג'ות רגילות. למרות חוסר יכולתו להשתמש בנינג'וטסו, רוק לי הופך לנינג'ה בעקבות יכולותיו הגבוהות בטאיג'וטסו, שאותן הוא רכש בעבודה קשה. רוק לי מאוהב בהארונו סאקורה. מטרתו היא להוכיח שהוא מסוגל להפוך לנינג'ה חזק גם בלי היכולת להשתמש בנינג'וטסו או בגנג'וטסו. הוא משתדל להיות כמו הסנסי שלו, מייט גאי.
 נג'י היוגה – נגי היוגה הוא חבר בצוות גאי ביחד עם רוק לי וטנטן. נג'י הוא בן דודה של הינאטה. בעבר נג'י האמין (בעקבות חוויות הקשורות בעברו) כי הגורל בלתי ניתן לשינוי, אך לאחר קרב עם נארוטו דעתו השתנתה. נג'י מוכר בתור "הגאון של שבט ההיוגה", בעקבות יכולותיו המדהימות בביאקוגאן ובסגנון הג'וקאן. בשיפודן נג'י נהרג, כאשר הגן על נארוטו והינאטה.
 טנטן – טנטן היא חברה בצוות גאי יחד עם נג'י ולי. טנטן היא מומחית לנשקי נינג'ה, וחלומה הוא להיות נינג'ה חזקה כמו הסנינית האגדית טסונאדה.
 מייט גאי – הג'ונין האחראי של צוות גאי ויריבו של קאקאשי מצוות 7. בניגוד לקאקאשי, גאי מאוד אנרגטי ומדבר הרבה על כך שברשותו "כוח הנעורים", למרות היותו מבוגר. גאי מומחה לטאיג'וטסו ומשתמש בעיקר בסגנון זה, אף על פי שהוא מסוגל להשתמש בנינג'וטסו וגנג'וטסו. גאי מסוגל לפתוח את כל שמונת שערי הטאיג'וטסו. דומה במראהו לברוס לי.

אחרים 
 ג'יראיה - חבר של טסונאדה וחבר לשעבר של אורוצ'ימארו. כאשר היה צעיר הוא נלכד בטעות בהר מיוביוקו כמה שבועות עם הצפרדעים, מהם למד סנג'וטסו ואת טכניקת הסנין. מספר שנים אחר כך הוא קיבל עם טסונאדה ואורוצ'ימארו מהאנזו את הכינוי המפורסם "הסנינים של כפר העלה הנסתר". לאחר מכן, בדרכו חזרה לביתו מכפר הגשם הנסתר, לאחר מלחמת הנינג'ות השנייה, ג'יראיה אימץ שלושה ילדים יתומים מכפר הגשם הנסתר: יאהיקו, קונאן ונאגאטו, למשך שלוש שנים, כדי ללמד אותם נינג'וטסו, שיעזור להם להסתדר בכוחות עצמם. לאחר 3 שנים, ג'יראיה חזר לכפר וקיבל צוות משל עצמו, שבו היה גם הילד נמיקאזה מינאטו, שלימים יהפוך להוקאגה הרביעי ולאביו של נארוטו. אחרי התקרית של הקיובי וההוקאגה הרביעי שמת, ג'יראיה עזב את הכפר ותר בעולם. כאשר נארוטו היה לפני בחינות הצ'ונין, ג'יראה שמע על מותו של ההוקאגה השלישי והסנסיי שלו, סארוטובי הירוזן, ג'יראיה חזר מהר אל הכפר כדי להעניק לו הגנה, ובמיוחד לנארוטו וסאסקה, כאשר שמע שאורוצ'ימארו רוצה את גופו של סאסקה לג'וטסו האלמותי שלו. ג'יראיה אימן את נארוטו במשך שלוש שנים. זמן מועט לאחר מכן, טסונאדה (ההוקאגה החמישית) שלחה אותו למשימת ריגול בכפר הגשם הנסתר כדי לעקוב אחרי מנהיג האקאטסוקי, פיין, שג'יראיה נרצח בידיו. בבורוטו ג'יראיה מופיע בגלל חזרתו בזמן של אוראשקי, כדי להשיג את הצ'אקרה של הקיובי, שלא מצליח לעשות כן. בנוסף ישנו כפיל של ג'יראיה שנקרא קאשין קוג'י, ויוצר על ידי מדען גאון בשם אמאדו.

נבלים 
 אורוצ'ימארו - חברם לשעבר של טסונאדה וג'יראיה ותלמידו לשעבר של הירוזן סארוטובי (ההוקאגה השלישי). אורוצ'ימארו הוא נינג'ה מדען ששולט במאות ג'וטסויים. המגדר של אורוצ'ימארו אינו ברור אם כי מתייחסים אליו כזכר. פיתח את הג'וטסו האסור הנצחי שבעזרתו הוא יכול להרוג אדם מסוים ולהשתלט על גופו, כך שהוא אינו מזדקן. הרג את הקאזקאגה הרביעי (אביו של גאארה) והתחזה אליו עד ההתקפה על כפר העלה הנסתר בנארוטו. הוא שולט חלקית בטכניקת האדו טנסיי, בעזרתה הוא החזיר לחיים (באופן זמני) את ההוקאגה הראשון והשני שילחמו איתו נגד ההוקאגה השלישי, מה שהוביל לאיבוד ידיו ולהריגת ההוקאגה. בנוסף לכך הוא המאסטר של מאנדה, אחד מהסנינים האגדיים של כפר העלה הנסתר והנבל הראשי של הסדרה הראשונה. בעבר אורוצ'ימארו היה באקאטסוקי, עד שאיטאצ'י סילק אותו מהארגון עקב ניסיון התנקשות בחייו. בבורוטו משמש כהורה למיטסוקי.
 קאבוטו יאקושי - נינג'ה רפואי והעוזר של אורוצ'ימארו. גדל בבית יתומים בכפר העלה הנסתר. אחר כך הוא נשלח לפעול בתור מרגל של הכפר, עד שהצטרף לאורוצ׳ימארו ועבד איתו על פיתוח טכניקות אסורות. אחרי שאורוצ'ימארו מת, קאבוטו הזריק לעצמו את התאים שלו ובכך קיבל את יכולותיו. הוא השלים את טכניקת האדו טנסיי ובעזרתה הוא החזיר לחיים דמויות רבות מנארוטו, וביניהם מאדרה אוצ׳יהא.

חברי ארגון אקאטסוקי 
 הידאן - נינג'ה מכפר המים החמים הנסתר וחבר באקאטסוקי. בן אלמוות המשתמש בדם היריב כדי להפעיל פולחן הפוגע ביריב על ידי דמו הנלקח ממנו. מה שגורם לזה שאם הידאן פוגע בעצמו במקום מסוים בגופו גם היריב יפגע באותו המקום בגוף. הרג את אסומה סארוטובי על ידי כוחו. במהלך הקרב שלו מול שיקאמארו, שיקאמארו עבד עליו והביא לו את דמו של קאקוזו, חברו באקאטסוקי, וכתוצאה מכך קאקוזו נוטרל ושיקאמארו פוצץ את הידאן לחתיכות וקבר אותו.
 קונאן - נינג'ה מכפר הגשם הנסתר והאישה היחידה שחברה באקאטסוקי. קונאן מומחית בשימוש בניירות אשר היא מחדירה לתוכם את הצ'אקרה שלה. מה שמאפשר לה לשנות את מבנה גופה לנייר, לפוצץ את הניירות שלה ועוד. קונאן הייתה חברה של יאהיקו ונאגאטו, אשר למדה איתם אצל ג'יראיה, כאשר הוא נסוג מקרב עם מנהיג כפר הגשם הנסתר, האנזו. קונאן הייתה אחת ממייסדי האקאטסוקי, אשר שרדה זמן רב. היא נהרגה על ידי אוביטו אוצ'יהא.
 דיידארה - נינג'ה בן 19 מכפר האבן הנסתר וחבר באקאטסוקי. שותפם לשעבר של סאסורי ושל טובי (אוביטו). דיידארה מומחה באלמנט האדמה ובחימר, יש לו פיות בכפות הידיים אשר מסייעות לו להכין את מה שהוא רוצה מהחימר שברשותו, הוא מסוגל לתמרן את הצ'אקרה הנמצאת בחימר לארבע רמות: C3, C2, C1 ו-C4. דיידארה נלחם נגד גאארה והביס אותו, וכתוצאה מכך, גאארה איבד את חייו (לכאורה) ונלקח ממנו האיצ'יבי (אחד הזנב). דיידארה התאבד בניסיון להרוג את סאסקה, אך הוא זימן את מאנדה ובכך ניצל מינסיון ההתאבדות שלו.
 קאקוזו - נינג'ה מבוגר מכפר המפל הנסתר וחבר באקאטסוקי. שותפו לשעבר של הידאן. קאקוזו נלחם בעבר נגד ההוקאגה הראשון, האשירמה סנג'ו, והפסיד. אך הוא שרד. קאקוזו בעל 5 לבבות אשר מקנים לו לחיות חמש פעמים (כלומר הוא מסוגל להיהרג אבל לשוב לחיים 5 פעמים). כל לב שלו שולט באלמנט אחר וקאקוזו עצמו שולט באלמנט האדמה. קאקוזו אף מסוגל לתפור איברים ולפצל את איבריו מגופו הראשי. קאקוזו נהרג על ידי נארוטו, אשר ניסה עליו את טכניקת הראסן-שוריקן החדשה שלמד.
 סאסורי - נינג'ה מכפר החול הנסתר וחבר בכיר באקאטסוקי. שותפם לשעבר של אורוצ'ימארו ושל דיידארה. סאסורי גדל בעיקר אצל סבתו מכיוון שהוריו נרצחו על ידי אבא של קאקאשי, סאקומו, במהלך מלחמת הנינג'ות השלישית. סאסורי אהב מגיל צעיר לשחק עם בובות דמויות-אנוש ולשלוט בהם בג'וטסו מיוחד שלמד מסבתו. בגלל האהבה הזאת, סאסורי התחיל לבנות עוד ועוד בובות (כמו הבובות של אביו ואימו) עד שהמציא את הבובות האנושיות. מדובר בעצם בגופות מתות אשר הוסבו לבובות, וסאסורי היה מנפיש אותן ושולט עליהם ועל כל הטכניקות שאותו אדם למד במהלך חייו. בגיל 16 בלבד סאסורי חטף ורצח את הקאזהקאגה השלישי, שהיה החזק ביותר מבין הקאגה שהיו אי פעם בכפר, והנפיש אותו לבובה אנושית. סאסורי נהרג על ידי סבתו, צ'יו, ועל ידי סאקורה, בסופו של קרב מתיש במיוחד.
 קיסאמה הושיגאקי - נינג'ה חזק מכפר הערפל הנסתר וחבר בכיר באקאטסוקי. שותפו של איטאצ'י אוצ'יהא. קיסאמה הוא בעל חרב חזקה במיוחד בשם סמאהאדה, השואבת צ'אקרה ויכולה להתמזג עימו ליצור חסר-מעצורים (מכאן כינויו: ביג'ו חסר-זנב). קיסאמה נחשב לחבר האקאטסוקי שיש לו הכי הרבה צ'אקרה מכולם (אפילו מנאגאטו\פיין). קיסאמה התאבד במהלך בריחה מיאמאטו.
 פיין/נאגאטו - נינג'ה חזק ביותר מכפר הגשם הנסתר, חברם הטוב של קונאן ויאהיקו ומנהיגה השני של הארגון אקאטסוקי. נאגאטו הוא בעל עיני רינגאן, אותן קיבל אותם ממאדארה אוצ'יהא בסוף מלחמת הנינג'ות השלישית, בעזרתן הוא מסוגל לתפעל ולשלוט בשש גופות מונפשות אשר בתוכן יש מקלות צ'אקרה (ביניהן הגוף של יאהיקו המתפקד כגוף הראשי של פיין), הנקראות שש דרכי הכאב (שזה באנגלית: Pain, מכאן השם פיין). לכל אחת מהגופות יש יכולת רינגאן אחת שונה. לדוגמה, לפיין גוף אחד שמסוגל לזמן חיות לעזרתו. נאגאטו הוא בעל צ'אקרה גבוהה, אשר הוא מחלק אותה בין שש הגופות של פיין, באמצעות מקלות הצ'אקרה אשר הוא משדר אליהן צ'אקרה גבוהה. פיין הושמד על ידי נארוטו, והקיובי ונאגאטו התאבד כדי להחזיר לחיים אנשים רבים שמתו בשעת הפלישה של פיין אל כפר העלה, ביניהם קאקאשי, אביו של צ'וג'י, שיזונה (=העוזרת של טסונאדה), ועוד.
 איטאצ'י אוצ'יהא - נינג'ה חזק ביותר מכפר העלה הנסתר וחבר בכיר מאוד באקאטסוקי. שותפו של קיסאמה ואחיו הגדול של סאסקה. איטאצ'י עלה כבר בגיל 12 לדרגת אנבו הפועל ישירות תחת ההוקאגה השלישי. כשהיה בגיל 7 הוא עורר את השארינגאן ובגיל 13 הוא כבר עורר את המנגיקיו שארינגאן, עקב מותו של חברו הטוב, שיסוי אוצ'יהא, אשר נהרג בידי דאנזו (שאף לקח לשיסוי אוצ'יהא את המנגיקיו שארינגאן שלו). איטאצ'י מתואר כאחד מהחברים הכי חזקים באקאטסוקי, אך בגלל מחלתו הוא לא החזק ביותר. איטאצ'י הרג בפקודת הכפר את כל שבט האוצ'יהא (ביחד עם אוביטו שקרא לעצמו מאדארה באותו זמן). איטאצ'י נכנע למחלתו בזמן הקרב עם סאסקה, והוא נפטר ליד אחיו. איטאצ'י חזר לחיים על ידי קאבוטו, לאחר שהתבררה האמת אודותיו, והצליח להינצל משליטת האדו טנסיי, באמצעות עין המנגיקיו שארינגאן שקיבל משיסוי אוצ'יהא.
 אוביטו (טובי\מאדארה) אוצ'יהא - נינג'ה חזק מכפר העלה הנסתר והמנהיג השלישי של ארגון האקאטסוקי. כשהיה קטן, אוביטו היה בצוות מינאטו ביחד עם קאקאשי ורין. במהלך משימה להציל את רין, בשטח כפר האבן הנסתר שהייתה במלחמת הנינג'ות השלישית, אחד מהנינג'ות מכפר האבן מוטט עליהם את המערה שבתוכה הייתה שבויה רין, וחצי מגופו של אוביטו נמחץ וקאקאשי איבד את עינו. לכן אוביטו נתן לו את עין השארינגאן השמאלית ובעזרת רין הם הצליחו להשתיל לקאקאשי את השארינגאן, אך אוביטו ניצל ממוות על ידי זטסו השחור, שבפקודתו של מאדארה הציל אותו. אז מאדארה שטף את מוחותיהם של הנינג'ות מכפר הערפל הנסתר שיחתמו ברין את הסאנבי. רין ידעה שברגע שתגיע לכפר, הסאנבי ישתלט עליה ויגרום לה להרוס את הכפר והתאבדה בכך שרצה אל הצ'ידורי של קאקאשי. אוביטו שראה את המחזה, נשבר באותו הרגע, ונהיה נבל, ומאז אוביטו מתחזה למאדארה מאחורי מסכת פנים. כאשר קאקאשי הרג בשוגג את רין וקיבל את המנגיקיו שארינגאן, גם אוביטו קיבל מנגיקיו שארינגאן, כי שתי העיניים הללו קשורות אחת לשנייה. אוביטו מסוגל (וגם קאקאשי) בעזרת המנגיקיו שארינגאן, לקחת חלקים מסוימים מגופו ולשגר אותם למימד אחר באופן זמני, ובסוף שיפודן אוביטו הופך לג'ינצ'וריקי של עשרת-הזנבות (הג'ובי), ונהרג על ידי קאגויה אוטסוטסוקי וזטסו השחור. אחרי שמת הוא נתן את עיני המנגיקיו שארינגאן שלו לקאקאשי ובכך קאקאשי היה יכול להפעיל לראשונה את הסוסאנו, בנוסף הוא קיבל מנגיקיו שארינגאן נצחי באופן חלקי.
 שין אוצ'היא - מופיע בבורוטו ניסוי של אורוצ'ימרו, ידו הימנית נלקחה בשביל דאנזו שמורה, שבגופו טמונים עשרות שארינגאן בעל כוח מנגקיו שארינגאן שיכול לשלוט בתנועת חפצים. ניסה להקים לתחייה את האקטסוקי אך נכשל ונבגד על ידי ילדיו שאומצו על ידי קאבוטו שין. הןא גם מעריץ את איטאצ'י, אך לא יודע את האמת עליו.

מושגים בעולם של נארוטו
 ג'וטסו (術) – שם כולל המתייחס להתקפות העל-טבעיות בהם הנינג'ות מסוגלים להשתמש בקרבות על ידי שימוש בצ'אקרה.
 השדים בעלי הזנבות / הביג'ו (尾獣) – תשעה שדים שלכל אחד מהם מספר זנבות, מאחת עד תשע, דמויי חיות. בעלי צ'אקרה רבה, ככל שמספר הזנבות גדול יותר, כך גדלה כמות הצ'אקרה. לביג'ויים יש שמות פרטיים והם מעדיפים שיקראו להם בשמם הפרטי.
זנב אחד- שוקאקו
שתי זנבות- מאטאטבי
שלוש זנבות- איסובו
ארבע זנבות- סון גוקו
חמש זנבות- קוקו
שש זנבות- סאיקן
שבע זנבות- צ׳ומי
שמונה זנבות- גיוקי
תשעה זנבות- קוראמה
 ג'ינצ'וריקי (人柱力) – בני אנוש אשר נחתמו בהם השדים בעלי הזנבות.
 צ'אקרה (チャクラ) – כוח רוחני ופיזי שיש בכל אדם, ששליטה בו מאפשרת שימוש בג'וטסו.
דוג'וטסו (瞳術) – ג'וטסו שמבוצעים באמצעות העיניים של המשתמש, שהשימוש בהם אפשרי רק לאנשים משבטים מסוימים או שעונים לדרישות מיוחדות.
 חייזרים – ידוע שקיים שבט של חייזרים בשם "אוטסוטסוקי", עליו נמנית קאגויה ודמויות נוספות אשר מופיעות במאנגת ההמשך בורוטו, כמו מומושיקי, קינשיקי, אוראשיקי ואישיקי.
שארינגאן - עין מיוחדת שעוברת בתורשה בשבט האוצ'יהא, המסייעת להם בקרב. כדי לעורר את השארינגאן, האדם משבט האוצ'יהא יצטרך לעבור טראומה כדי לעורר את השארינגאן בעל הסמל האחד. כדי לפתח את השארינגאן לסמל השני והשלישי, המשתמש צריך לעבור אימונים מפרכים עם השארינגאן. היכולות של השארינגאן הם להעתיק יכולות וג'וטסוים של היריב (למעט ג'וטסו הטמועים בדנ"א, כמו הביאקוגאן של שבט ההיוגה, או התקשורת עם כלבים, כמו של השבט האינוזוקה) וגם יסודות משולבים, כמו קרח ויסוד הסערה, גם התופת או הלבה. גם סגנון חריכה וסגנון פיצוץ, ולצפות את המהלכים (המהירות של הרפלקס הזה עולה עם כל סמל שמתפתח) ולראות את הצ'אקרה של היריב. משתמשים מפורסמים עם השארינגאן: סאסקה אוצ'יהא וקאקאשי האטאקה.
מנגיקיו שארינגאן - כדי לפתח את המנגיקיו שארינגאן המשתמש צריך לעבור טראומה קשה ולאבד אדם קרוב במיוחד למשתמש (כמו חבר טוב או הורים). המנגיקיו שארינגאן נותן למשתמש אפשרות (בנוסף לכל היכולות של השארינגאן), יכולת מיוחדת, ובנוסף אם יש למשתמש שני עיני מנגיקיו שארינגאן הוא מסוגל לזמן את הסאסונו (דמות צ'אקרה עוצמתית) שעוזר למשתמש להתקיף ואם צריך גם להגן עליו. משתמשים מפורסמים עם מנגיקיו שארינגאן: איטאצ'י אוצ'יהא, אוביטו אוצ'יהא.
רינאגאן - כדי לפתח את הרינאגאן המשתמש משבט הסנג'ו צריך לאכול פיסת בשר מאדם משבט האוצ'יהא וההפך. היכולות של הרינאגאן הן, בין היתר, לשלוט בגרביטציה (כלומר בלתמרן חפצים, חומרים ועוד), לגנוב צ'אקרה מהאויב, להוציא מבן אדם את הנשמה שלו, לשנות את הגוף של המשתמש לחלקים מכניים מתקדמים ולהחזיר אנשים מתים לחיים. משתמשים מפורסמים של עיני הרינאגאן הם: האגורומו אוטסוטסוקי, נאגאטו, פיין ומאדארה אוצ'יהא.
ביאקוגאן - עין מיוחדת שעוברת בתורשה בשבט ההיוגה, שירשו אותה מאוסטוקי האמורה, בנה של קאגויה. כדי לפתח את הביאקוגאן (מה שרק שבט ההיוגה יכול לעשות), המשתמש צריך לעבור אימונים מיוחדים רבים. היכולות של הביאקוגאן הם ראייה שהטווח שלה הוא כ-270 מעלות ויותר, לראות דרך עצמים וגם לראות לאורך מאות מטרים ואף קילומטרים, ויכולת לראות צ'אקרה. משתמשים מפורסמים עם הביאקוגאן הם: נג'י היוגה, הינאטה היוגה, האנאבי היוגה והימאווארי היוגה.
רינא-שארינגאן - העין החזקה ביותר בסדרה, ישנן שתי דרכים לפתח את הרינא-שארינגאן: דרך ראשונה שמצריכה להיות עם שארינגאן ורינאגאן עוד לפני ולהפוך לג'ינצ'וריקי של הג'ובי (עשרת-הזנבות), לשאוב את הגוף הפיזי שלו אל המשתמש, ליצור את העץ האלוהי ולשאוב גם אותו אליו. ודרך נוספת היא לאכול את פרי הצ'אקרה הגדל על העץ האלוהי כל 1000 שנים. כוחותיו של הרינא-שארינגאן הם להכניס את כל תושבי העולם לצוקויומי האינסופי (אשליה שממנה הם לא יכולים לצאת לעולם, אלא אם כן מישהו הורג את משתמש הרינא-שארינגאן), בעזרת הירח ובנוסף, לקבל את כל הכוחות של הרינאגאן, המנגיקיו שארינגאן והשארינגאן. משתמשים מפורסמים עם הרינא-שארינגאן הם: קאגויה אוטסוטסוקי ומאדארה אוצ'יהא.
 כלי - אדם שהוטמעה בו קארמה על ידי אוטסוטסקי, לאחר מות האוטסוטקי גוף האדם עם סימן הקארמה ישמש את האוטסוטקי לתחייה מחדש.
 קארמה - סימן בצורת מעוין שאוסטוסקי מטמיע בבן אדם, משמש גורם לתחייה לאוטסוקי.
 בורושיקי - שם שמתייחס שלמצב שבו מומושיקי משתלט גופו של בורוטו ומומושיקי מדבר בקול שלו שמתכונן להשתלטות המלאה שלו בעזרת הקארמה

חמשת הקאגה 
 הוקאגה - המנהיג של כפר העלה הנסתר והנינג'ה החזק ביותר בכפר. כל ההוקאגה שהיו הם: האשירמה סנג'ו (ההוקאגה הראשון), טובירמה סנג'ו (ההוקאגה השני), הירוזן סארוטובי (ההוקאגה השלישי), מינאטו נמיקאזה (ההוקאגה הרביעי), טסונאדה סנג'ו (ההוקאגה החמישית), קאקאשי האטאקה (ההוקאגה השישי) ונארוטו אוזומאקי (ההוקאגה השביעי).

 קאזהקאגה - המנהיג של כפר החול הנסתר והנינג'ה החזק ביותר בכפר. כל הקאזהקאגה הידועים שהיו הם: רטו (הקאזהקאגה הראשון), שאמון (הקאזהקאגה השני), ראזאה (הקאזהקאגה הרביעי) וגאארה (הקאזהקאגה החמישי).
 מיזוקאגה - המנהיג של כפר הערפל הנסתר והנינג'ה החזק ביותר בכפר. כל המיזוקאגה הידועים שהיו הם: ביאקורן (המיזוקאגה הראשון), גנג'וצו הוזוקי (המיזוקאגה השני), יגורה קאראטצ'י (המיזוקאגה הרביעי), מיי טרומי (המיזוקאגה החמישית) וצ'וג'ורו (המיזוקאגה השישי).
 ראיקאגה - המנהיג של כפר הענן הנסתר והנינג'ה החזק ביותר בכפר. כל הראיקאגה הידועים שהיו הם: איי (הראיקאגה הרביעי) ודאורי (הראיקאגה החמישי).
 טסוצ'יקאגה - המנהיג של כפר האבן הנסתר והנינג'ה החזק ביותר בכפר. כל הטסוצ'יקאגה שהיו הם: אישיקאווה (הטסוצ'יקאגה הראשון), מו (הטסוצ'יקאגה השני), אונוקי (הטסוצ'יקאגה השלישי) וקורוטסוצ'י (הטסוצ'יקאגה הרביעית).

המדיה השונות בזיכיון

מאנגה
הסדרה פורסמה לראשונה בשנת 1999. 238 הפרקים הראשונים בסדרה משתייכים לחלק הראשון של הסדרה. הפרקים 239–244, מהווים את חלק הגיידן של הסדרה, אשר מתמקדת ברקע של הדמות האטקה טאקאשי. כל הפרקים הבאים לאחר מכן משתייכים לחלק השני של הסדרה, אשר ממשיך את קו העלילה של החלק הראשון ומתרחשים שנתיים וחצי לאחר מכן. הגרסה האנגלית של המאנגה מופקת על ידי חברת "Viz Media".

סדרות אנימה

נארוטו
במאי הסדרה הוא האייאטו דאטה, והיא הופקה על ידי סטודיו פיירו ורשת הטלוויזיה "TV Tokyo", סדרת האנימה שודרה לראשונה ביפן, בערוץ "TV Tokyo", ב-3 באוקטובר 2002, למשך 220 פרקים, עד 8 בפברואר 2007. 135 הפרקים הראשונים בסדרה הם למעשה עיבוד של עשרים ושבעה הכרכים הראשונים של סדרת המאנגה, ואילו שמונים הפרקים הנותרים הם "פרקי פילר", אשר אינם כלולים בעלילת המאנגה המקורית והופקו משום שסדרת האנימה החלה להדביק את הקצב עם עלילת סדרת המאנגה.

בהמשך, חברת ההפצה "Viz Media" רכשה את זכויות השידור וההפצה של סדרות האנימה של נארוטו בשווקים של צפון אמריקה. הגרסה האנגלית של סדרת האנימה שודרה לראשונה בארצות הברית ב-10 בספטמבר 2005. ב-28 במרץ 2006, יצאו לראשונה תקליטורי ה-DVD של הסדרה בגרסה האנגלית לשווקים בצפון אמריקה. בגרסה האמריקנית, אשר שודרה ברשתות הטלוויזיה בארצות הברית, צונזרו אזכורים לצריכת אלכוהול, אזכורים מהתרבות היפנית דם ומוות צומצמו באופן משמעותי. אף על פי כן, הקטעים הללו לא צונזרו ממהדורת ה-DVD של הגרסה האנגלית, שיצאה לשווקים בהמשך. רשתות טלוויזיה אחרות אף ביצעו עריכות נוספות מלבד העריכות אשר בוצעו על ידי רשת Cartoon Network, כגון הצנזור המחמיר יותר של רשת Jetix, אשר צנזר את כל הקטעים בסדרה המכילים דם, שפה קלוקלת ועישון.

הגרסה היפנית של הסדרה משודרת באופן מקוון באתרי האינטרנט Hulu ו-Joost עם כתוביות באנגלית.

נארוטו שיפודן
נארוטו שיפודן היא סדרת ההמשך של סדרת האנימה "נארוטו" והיא מכסה את עלילת הסדרה מהכרך העשרים ושמונה והלאה של המנגה. העיבוד הטלוויזיוני של נארוטו שיפודן שודר לראשונה ביפן ב-15 בפברואר 2007, ב-TV Tokyo. החל מ-8 בינואר 2009, רשת הטלוויזיה TV Tokyo החלה לשדר את הפרקים החדשים בסדרה גם באינטרנט.

כל הפרקים החדשים בסדרה זמינים לצפייה באופן מקוון עם כתוביות באנגלית. Viz החלה גם כן לשדר את הפרקים החדשים בסדרה עם כתוביות באנגלית, החל מ-2 בינואר 2009, באתר הרשמי של הסדרה.

גם בסדרה זו נעשה שימוש נרחב ב-"פרקי פילר", המכילים עלילות שלמות שאינן נמצאות במנגה, כדי למנוע מהאנימה להדביק את הפער העלילתי עם המנגה.

סרטים
לאורך השנים יצאו לאקרנים אחד עשר סרטי קולנוע במקביל לשידור סדרות האנימה "נארוטו" ו"נארוטו: שיפודן", אשר הרחיבו את עלילת סדרות האנימה ועלילתם התמקדה בגיבורים הראשיים בסדרות האנימה. שלושת הסרטים הראשונים מתרחשים במהלך עלילת החלק הראשון של סדרת האנימה, השישה הנותרים מתרחשים במהלך עלילת סדרת ההמשך: "נארוטו: שיפודן", והשניים הנותרים הם המשך לסדרה "נארוטו שיפודן".

סרטי OVA
לאורך השנים יצאו לשווקים ארבעה סרטי OVA (סרטי המשך קצרים אשר יצאו רק ב-DVD) של נארוטו. שני הסרטים הראשונים אשר נקראים "Find the Crimson Four-Leaf Clover!" ו-"Mission: Protect the Waterfall Village!" הוקרנו לראשונה בשנת 2003 ובשנת 2004 ובהמשך יצאו לשווקים בתקליטור DVD. גרסת מדובבת לאנגלית של סרט ה-OVA השני יצא לשווקים בתקליטור DVD ב-22 במאי 2007. סרט ה-OVA השלישי "Finally a clash! Jonin VS Genin!! Indiscriminate grand melee tournament meeting!!" יצא לשווקים על גבי תקליטור בונוס עם הגרסה היפנית של משחק הווידאו " Naruto: Ultimate Ninja 3" אשר יצא לקונסולת המשחקים PlayStation 2, ול-PlayStation 3. סרט ה-OVA הרביעי "Konoha Annual Sports Festival" הוא סרטון קצר אשר יצא לשווקים יחד עם הסרט הראשון של נארוטו.

משחקי וידאו
לאורך השנים יצאו לשווקים מספר רב של משחקי וידאו המבוססים על הסדרה אשר הופקו על ידי Nintendo, Sony, Microsoft, ו-Bandai. רוב משחקי הווידאו של נארוטו אשר נוצרו עד היום הם משחקי לחימה בהם השחקן משחק באחת הדמויות הראשיות בסדרה. המטרה במשחקים היא להפחית את מד הבריאות של היריב לאפס, באמצעות התקפות מיוחדות וטכניקות שונות אשר ייחודיות לכל דמות אשר מבוססות על הטכניקות בהם הדמויות משתמשות בסדרת המאנגה וסדרות האנימה. משחק הווידאו הראשון היה המשחק "Naruto: Konoha Ninpouchou" אשר יצא במקור לשווקים ביפן ב-27 במרץ 2003. רוב משחקי הווידאו של נארוטו יצאו לשווקים רק ביפן. משחקי הווידאו הראשונים שיצא לשווקים מחוץ ליפן היו "Naruto: Clash of Ninja" ו-"Naruto: Ninja Council Naruto". בהמשך יצאו עוד המון משחקים המשחקים שהצליחו ביותר היו "Naruto storm" כגון ארבעה משחקים עד היום אשר מבוססים על "נארוטו שיפודן". בסוף 2014 חברת Bandai וחברת Cyberconnect2 הכריזו על משחק חדש של נארוטו סטורם, שיצא ל-PS4, XBOX ONE, ולמחשב.

משחקים שיצאו עד כה:(באמצע עריכה)

2003-Naruto: Clash of Ninja, Naruto: Clash of Ninja 2'2004-Naruto: Gekitō Ninja Taisen! 3

2005-Naruto: Gekitō Ninja Taisen! 4

2007-Naruto Shippūden: Gekitō Ninja Taisen! EX,Naruto Shippūden: Gekitō Ninja Taisen! EX 2

2008-Naruto Shippūden: Gekitō Ninja Taisen! EX 3

קלפי המשחק
קלפי המשחק הם קלפי אספנות המבוססים על הסדרה. משחק הקלפים יצא לראשונה לשווקים ביפן בשנת 2003, ובהמשך בארצות הברית בשנת 2006. המשחק מיועד לשני שחקנים בלבד. כל חבילת משחק מורכבת מ-50 קלפי משחק, מפת משחק, ומטבע אשר משמש כדי להחליט איזה שחקן מתחיל ראשון. כל משתתף בוחר בתורו משתתף אחר ושואל אותו האם יש בידו קלף מסדרה מסוימת. אם התשובה חיובית, המשתתף שואל האם זה קלף מסוים מאותה סדרה. אם הוא ניחש נכונה, הוא מקבל את הקלף ויכול לשאול שוב. מטרת המשחק היא לאסוף רביעיות רבות ככל האפשר.שירי פתיחה בסדרה נארוטותקליטורים
פס-קול הסדרה הולחן ועובד על ידי טושיו מאסודה. הפס-קול הראשון, אשר נקרא "Naruto Original Soundtrack", יצא לשווקים לראשונה ב-3 באפריל 2003, ומכיל עשרים ושתיים רצועות אשר השומעו במקור בעונה הראשונה של סדרת האנימה. הפס-קול השני של הסדרה, אשר נקרא "Naruto Original Soundtrack II", יצא לשווקים לראשונה ב-18 במרץ 2004, ומכיל תשע עשרה רצועות. הפס-קול השלישי של הסדרה, שנקרא "Naruto Original Soundtrack III", יצא לשווקים ב-27 באפריל 2005, ומכיל עשרים ושלוש רצועות.

שתי תקליטורי פס-קול נוספים בשם "Naruto: Best Hit Collection" ו-"Naruto: Best Hit Collection II",אשר מכילים את כל שירי הפתיחה ושירי הסיום של הסדרה, יצאו לשווקים ב-17 בנובמבר 2004 וב-2 באוגוסט 2006. תקליטור אוסף של שמונה שירים מהסדרה יצא לשווקים בשם "Naruto in Rock – The Very Best Hit Collection Instrumental Version" ב-19 בדצמבר 2007. כמו כן, לאורך השנים יצאו לשווקים תקליטורי פס-קול לכל אחד משלושת הסרטים של נארוטו, וגם תקליטורים המכילים את קטעים בהם המדובבים המקוריים, המקריאים פרקים שלמים מן הסדרה.

פס-קול הסדרה "נארוטו: שיפודן", הופק על ידי יאסוהארו טאקאנאשי – תקליטור הפס-קול לסדרה, אשר נקרא "Naruto Shippūden Original Soundtrack", יצא לשווקים ב-9 בדצמבר 2007. כמו כן, יצאו לשווקים גם תקליטורי פס-קול לשני הסרטים שיצאו לאקרנים במקביל לסדרת ההמשך – הראשון יצא לשווקים ב-1 באוגוסט 2007 והשני ב-30 ביולי 2008.

ב-23 ביולי 2008 יצא לשווקים התקליטור "Naruto All Stars", אשר מכיל עשרה רמיקסים לשירים מקוריים מהסדרה אותם שרים דמויות הסדרה.

נארוטו בישראל
הסדרה צברה פופולריות רבה וקהל מעריצים אדוק בישראל זמן רב לפני שנרכשה על ידי רשתות הטלוויזיה המקומיות, בשל רשתות שיתוף קבצים שונות באינטרנט, אשר הפיצו את פרקי הסדרה המקוריים בדיבוב היפני והודות לקבוצות מתרגמים חובבים אשר הפיצו כתוביות בעברית לסדרה כמעט מיד לאחר מועד שידורם המקורי ביפן.

ב-2007 עלתה לשידור בערוץ הילדים הגרסה היפנית הלא מצונזרת של הסדרה בשעות הלילה. הסדרה הוגבלה לגיל 14 ומעלה.

הסדרה עלתה לשירות הווידאו על פי דרישה של חברת yes ב-24 ביולי 2022, כחלק מספריית האנימה. כשלושה שבועות לאחר מכן, ב-14 באוגוסט, התרגום החל להיות משודר בערוץ זום.

הפקת הדיבוב העברי
לאחר שהסדרה נרכשה על ידי ערוץ הילדים, נערכה בערוץ תחרות לבחירת המדבב לעברית של נארוטו. לבסוף נבחר תובל שפיר המוכר מסדרות הטלוויזיה "השמיניה", " גאליס" ו"החולמים". הדיבוב הראשון לעברית הופק במהלך אמצע העשור הראשון של המאה ה-21 באולפני דאבי דאב אותו ביימה אפי בן ישראל, אשר גם השתתפה בדיבוב בעצמה; הוא עלה לשידור ב-16 באוקטובר 2006. הסדרה הוגבלה לגילאי שמונה ומעלה לאחר צנזורה של חלקים ממנה. הפקת הדיבוב הופסקה בערך בפרק 106 מסיבות לא ידועות.

ב-14 באוגוסט 2022 החלה הסדרה להיות משודרת בערוץ ג'וניור, עם דיבוב חדש שמופק על ידי NDG Studios. הדיבוב משודר בערוץ בשעות הלילה ולא כולל צנזורה. הסדרה זמינה גם בספריית VOD ג'וניור בתשלום ללקוחות HOT, ב-YES, וחינם בפרטנר TV.

 צוות המדבבים 
 אולפני דאבי דאב (2006–2008) 
בגרסה העברית השתתפו בדיבוב הדמויות:
 תובל שפיר (נארוטו אוזומאקי)
 דניאל זילברשטיין (סאסקה אוצ'יהא) – במהלך העונה הראשונה
 גאי נאור (סאסקה אוצ'יהא) – בהמשך הסדרה
 מאי יעקובסון (סאקורה הארונו)
 אלי לולאי (קאקאשי האטאקה)
 אמנון וולף (ג'יראייה)
 אפי חלסגי (טסונאדה)
 יואב בר-לב (אורוצ'ימארו, מייט גאי)
 יובל סגל (רוק לי)
 איטן גרינברג (אינארי)
 מאיה בר שלום (טמארי, שיזונה, אנקו)
 נעם קניספל (קונוהאמרו)
 צביקה שוורצברג (זאבוזה, באקי)
 אסף אבידן (קאבוטו, קיסאמה)
 תומר גלר (גאארה)
 נעמה אוזן (טן-טן)
 גיא רושיניאק
 לירון לב
 אביתר אדיר
 אביטל אברג'יל
 עדי רז
 ערן בהם

 NDG Studios (2022–הווה) 
הדיבוב העברי מבוים על ידי יונתן רוכמן וקוקי סלינס.
 דניאל מגון - נארוטו ספיר דרמון - סאקורה סער בדישי - סאסקה / גאטו / דמויות שונות
 דדי זהר - קאקאשי גיא זיידמן - שיקאמארו / אביסו / דמויות שונות
 נועה לפידות - אינו / קונוהאמארו / האקו / דמויות שונות
 אורי זלצמן - אירוקה / קאנקורו / דמויות שונות
 מורן סופר - גאארה / מיזוקי / טאזונה / דמויות שונות
 סיון תם - מואגי / אינארי / דמויות שונות
 אליעזר וייס - ההוקאגה השלישי / זאבוזה''' / דמויות שונות
 יונתן רוכמן
 קוקי סלינס

קישורים חיצוניים

 

 האתר הרשמי של VIZ Media

הערות שוליים

שונן
אנימות ומאנגות פעולה
אנימות ומאנגות הרפתקאות
אנימות ומאנגות פנטזיה
אנימות ומאנגות אמנויות לחימה
סדרות מאנגה
סדרות אנימה משנות ה-2000
ערוץ הילדים: תוכניות רכש
ערוץ ג'וניור: תוכניות רכש
סדרות אנימה